इंग्लिस प्रिमियर लिग : सेफिल्ड र फुलहमबीच बराबरी
इंग्लिस प्रिमियर लिगको पुछारतिर रहेका दुई क्लब सेफिल्ड युनाइटेड र फुलहमबीचको खेल आइतबार १–१ को बराबरीमा टुंगेको छ । यो नतिजाले दुवैलाई फाइदा गर्ने छैन ।
सेफिल्ड — इंग्लिस प्रिमियर लिगको पुछारतिर रहेका दुई क्लब सेफिल्ड युनाइटेड र फुलहमबीचको खेल आइतबार १–१ को बराबरीमा टुंगेको छ । यो नतिजाले दुवैलाई फाइदा गर्ने छैन ।दुवैले लिगको सुरुआती आफ्नो ५ खेलमा जित निकाल्न सकेको छैन, तर दुवैले लगातार ४ खेलको हारमा पूर्ण विराम लगाएका छन् । दुवैको १/१ अंक भएको छ ।फुलहमले एडेमोला लुकमनको गोलले अग्रता लिएको थियो । यसअघि उसका लागि एलेक्जान्डर मिट्रोभिच पेनाल्टीबाट गोल गर्न चुके । खेल सकिन ५ मिनेट अगाडि सेफिल्डका तर्फबाट बिली सार्पले पेनाल्टीबाटै बराबरी गोल गरे ।